                     Урок теми: Манăн пит пĕлес килет 
( Л. Сачковăн «Шăпăрлан» тата Н. Носовăн «Незнайка» хайлавĕсем тăрăх хатĕрленĕ урок)
Урок тĕсĕ: хайлав текстне тишкермелли хутăш урок. 
Пĕлӳ тĕллевĕ: хайлаври çырса  кăтартнă ĕçсене хак пама, пĕтĕмлетӳ тума вĕрентесси; персонажсем хускатнă ыйтусене сӳтсе явасси.
Аталантару тĕллевĕ: сăнарсене пур енлĕн хаклас пултарулăха аталантарасси; сăнарсем çинчен пĕлнине пĕтĕмлетесси.
Сапăрлăх тĕллевĕ: ачасене çут тĕнче вăрттăнлăхĕсемпе кăсăклантарасси, Лявуç пек хастар пулма хавхалантарасси.
Урок мелĕсемпе меслечĕсем: учитель сăмахĕ, ыйту-хурав, проблемăллă калаçу, сăнарсене хак пани, кроссворд, таблица туни, хайлавăн содержанийĕ тăрăх интеллект карта ӳкерни, словарь ĕçĕ.

Пуплеве аталантарасси: ыйтусене туллин хуравлама хăнăхтарасси; харпăр хăй шухăшне çирĕплетсе тата хирĕçлесе калаттарасси; сăнарсем çинчен çыхăнуллă каласа пани.
Словарь ĕçĕ: шăпăрлан, вупăр, эсремет, мая çăмарти
Урокра кирлĕ курăмлăх хатĕрĕсем: Л.Сачковăпа Н.Носов портречĕсем, ачасем валли хатĕрленĕ презентаци,  хайлав содержанийĕ тăрăх тунă ӳкерчĕксем,  XMind программăпа усă курса хатĕрленĕ интеллект карта.
Урокра усă курма кирлĕ хатĕрсем: компьютер, проектор, А4 форматлă листасем, тĕрлĕ тĕслĕ фломастер.

Урок эпиграфĕ: «Ĕмĕр пурăн, ĕмĕр вĕрен».



Урок юхăмĕ
Учитель:  Паян эпир сирĕнпе «Шăпăрлан» пьеса юмахри сăнарсем пирки калаçăпăр. Вĕсемпе тĕрлĕ çĕрте пулăпăр: çĕр çинче те, çĕр шăтăкĕнче те. Хамăра валли çĕнни, усăлли тупатпăрах пулĕ тесе шутлатăп.Эсир чăнах та тимлĕ вулавçăсем пулнине ĕнентерме çак ĕçе туса ирттерер-ха. Эпĕ сире карточкăсем валеçсе паратăп. Карточкăсем çине пьесăра пулса иртекен ĕçсене çырса панă. Анчах та ĕçсен йĕркине пăтраштарса янă. Сирĕн вĕсене йĕркипе майлаштарса тухмалла.
1)Ирхине Лявуçа ыйхăран хĕвел шевли вăратать. 
2) Лявуçпа Кулюкка чăхсен тĕнчинче.
3) Чăхсем тырă выраççĕ.
4) Автансем Лявуçа çăлла чăмтараççĕ.
5) Эсремет Лявуçа чул çумне сăнчăрласа лартать.
6) Вупăр хĕвеле çиме пуçлать.
7) Кулюкка, Лявуç, Шевле усал вăйсене çĕнтереççĕ.

Учитель: «Шăпăрлан»  пьеса тăрăх кроссворд хатĕрленĕччĕ. Кроссворд сире вуланине аса илме, мана вара эсир хайлава мĕнле ăнланнине пĕлме май парĕ.
Учитель: ( ваттисен сăмахĕсемпе усă курса хайлав содержанине каласа парать) 
Лявуç ирхине тăрать, автанпа çапăçса илет. Юлташсăр çын - тымарсăр йывăс тесе пуль, вăл сарă чăпар чăхпа, Кулюккапа питĕ туслă. Лявуç Кулюккапа картишĕнче кунĕпех вылятпăр тет. Тĕнче мĕнле майпа пуçланса кайнине пĕлес шут тытать. Вĕреннине çĕклесе çӳрес çук тет пулас. Кулюкка Лявуçа чăхсен тĕнчине илсе каять.Унта профессор çăмартасене ĕмĕр пурăн, ĕмĕр вĕрен тесе ăс парать. Ĕçлемесĕр нимĕн те пулмасть тесе чăхсем тырă выраççĕ.Кунта та Лявуç автан патшапа çапăçать. Автансем Лявуçа пусса (çăла) чăмтараççĕ. Юлташпа вăйсăрри те вăйлă тесе шутларĕ пулмалла та Кулюкка Лявуç хыççăн çĕр шăтăкне чăмать. Унта вулканра вут-çулăм кĕрлесе çунать, Эсремет чĕлĕм туртса ларать. Вăл çут тĕнчене юратмасть. Хĕвел çутă тĕнчене тытса тăрать тенине лайăх пĕлет, çавăнпа хĕвеле тĕп тăвасшăн. Пĕрлĕхре вăй теççĕ те Лявуç, Кулюкка, Шевле усал вăйсене çĕнтереççĕ. Вĕсем ырă ĕç тăваççĕ, çавăнпа та  «Ырри усала çĕнтеретех» тени тĕрĕсех

Учитель: Пьсăра ăнланман сăмахсем тĕл пулчĕç. Шăпăрлан – шухă, çивĕч, пурне те пĕлме юратакан ача. Эсремет- чун илли. Вупăр – курпунлă карчăк, прожорливая старуха. Мая çăмарти – чăхха йăва вырăнне кăтартать, çăмарта тума илĕртет.
 Учитель: Хайлаври сăнарсене каласа тухар-ха. Çак сăнарсем пирки мĕн калама пултаратăр? Мĕнле вĕсем? Мĕн тăваççĕ? Ăçта пурăнаççĕ? Мĕн çиеççĕ?
Лявуç – тĕнче мĕнле майпа пулса кайнине пĕлесшĕн
Лявуç амăшĕ – Лявуçа юратать
Кулюкка – сарă чăпар чăх, Лявуç тусĕ
Кулюкка асламăшĕ - сарă чăпар тĕслĕ, Кулюккана юратать
Автан патша – Лявуçпа çапăçать, «Куштан этем чĕппи!»
Профессор - «Пĕчĕккисен аслисене итлемелле»
Çăмартасем –профессорпа тавлашаççĕ. «Ан вĕрент! Хамăрах пĕлетпĕр!»
Шевле- хĕвел ачи, Лявуçа юратать
Вупăр- Лявуçа, хĕвеле çиесшĕн, «Чăх какайĕ ту-утлă теççĕ»
Эсремет – çĕр шăтăкĕнче пурăнать, чĕлĕм туртать. Хĕвеле тĕп тăвасшăн.
Кăвак шапа – хура кӳлĕре пурăнать, мăйне шăрçа çакнă. Лявуçран шапа тăвасшăн 

Учитель:  Çак сăнарсенчен хăшĕ ырă-ши, хăшĕ усал-ши? Сăнарсене мĕнле ушкăнсене уйăратпăр? Сăнарсене ушкăнласа таблица йĕркелер-ха.
	Ыррисем
	Усаллисем

	Лявуç амăшĕ
	Вупăр

	Кулюкка
	Эсремет

	Кулюкка асламăшĕ
	Кăвак шапа

	Шевле
	


Хайлав содержанийĕ тăрăх тунă ӳкерчĕксемпе паллаштармалла.
Учитель: Халĕ эпир сирĕнпе карта тума пуçлăпăр. 
 Лявуçа мĕнле ыйту кăсăклантарать? «Тĕнче мĕнле пулса кайнă?» таблица
	Кам хуравлать
	Мĕнле  хурав

	Кулюкка асламăшĕ
	мая çăмартаран

	çăмартасем
	çăмартаран

	профессор
	çăмарта чăхран пулнă

	автан
	автанран

	эсремет
	эсреметрен 

	кăвак шапа
	шывран

	шевле
	хĕвелтен

	Лявуç
	?



[bookmark: _GoBack]Учитель:  Картăна малалла ӳкерер-ха. Тĕнче мĕнле пулса кайнине кашни хăйне май ăнлантарать
Учитель: (притча каласа парать).  Пĕррехинче тилĕ чĕрĕпе тĕл пулчĕ тет. Тиллĕн чĕрĕпе çав тери çиес килчĕ, Анчах та йĕпписем чăрмантараççĕ. Мĕн тумалла? Вара çапла сăмах пуçларĕ.
--Пĕлетĕн-и, санăнни пек йĕпсем халĕ модăра мар. Халĕ «под черепаху» текен прическа модăра.
Эх, чĕрĕп кулянса ӳкрĕ тет. Мĕнле вара вăл модăран тухнă причёскăпа çӳрет? Чуптарчĕ тет чĕрĕп хулана парикмахерские. Çул çинче тăманана тĕл пулчĕ.
-Ăçталла вĕçтеретĕн, чĕрĕп тусăм?- тет тăмана.
-Парикмахерские «под черепаху» прическа тутарма васкатăп. Тилĕ ман йĕпсем халĕ модăра мар терĕ.
--Апла пулсан, эсĕ йĕппӳсене кастарсан хăвна панулми, кишĕр сĕткенĕпе, пылпа сĕртер.
--Мĕншĕн?
--Тилле сана çиме тутлăрах пултăр тесе.
--Эх, тĕрĕссине хамăнах  пĕлмелле иккен. Пурне те итлемелле мар,- терĕ тет чĕрĕп.
  Пирĕн Лявуç та хăйне интереслентерекен ыйтăвăн хуравне тăрăшсах хăй шырать. 
Учитель:  Хайлавăн содержанине уçса паракан ваттисен сăмахĕсене тупасси
 Юлташсăр çын - тымарсăр йывăç
 Васкавлă ĕç – ик хут ĕç
Вĕреннине çĕклесе çӳрес çук
Уй куçлă, вăрман хăлхаллă
 Ĕмĕр пурăн, ĕмĕр вĕрен
 Ĕçлемесĕр нимĕн те пулмасть
 Юлташпа вăйсăрри те вăйлă
 Пĕрлĕхре вăй
 Ырри усала çĕнтеретех
Учитель: Вырăссен çыравçин Н. Носовăн «Приключения Незнайки и его друзей» хайлавĕнче Незнайка ятлă шăпăрлан пур. Вăл та пурне те пĕлме тăрăшать. Лявуçпа Незнайка хушшинче пĕр пекки мĕн пур-ши? 
	                                Лявуçпа Незнайка

	1. Шухă, çивĕч, пурне те пĕлме юратакан ачасем
2. Тĕрлĕ пăтăрмаха лекеççĕ
3. Çул çӳреме юратаççĕ
4. Юлташĕсене инкекре пăрахса хăвармаççĕ
5. Хаваслă, хăюллă ачасем
6. Ялан малта пыма тăрăшаççĕ



Учитель: Сирĕн хушăра пурне те пĕлме тăрăшакан ачасем пур-и? Мĕнле ыйту канăçсăрлантарать-ха? Ăсчахсем кун пирки мĕн шутлаççĕ? Хăвăр мĕнле шутлатăр?
Тĕнче хĕвелпе çуталать, этем –пĕлӳпе,- тенĕ ваттисем. Питĕ тĕрĕс каланă. Пĕлĕве куллен пуянлатса пымалла. Пурнăç пĕр вырăнта тăмасть. Пире кăсăклантаракан ыйтусен хуравĕсем çитес вăхăтрах тупăнĕç.
 Килти ĕç: 1. «Шăпăрлан» хайлав содержанийĕ тăрăх ӳкерчĕк тумалла.
2. Ăс-хакăл çинчен калакан ваттисен сăмахĕсене тупмалла
3. «Манăн пит пĕлес килет» хайлав çырмалла
